Skool in PE loop 7 keer onder inbrekers deur | Netwerk24
Deur Lynn Williams 19 Augustus 2019 16:46
Die diewe het onder meer elektriese kabels gesteel, wat veroorsaak dat die elektrisiteitstoevoer na die skool afgesny is. Die gebrek aan elektrisiteit maak dit vir die onderwysers moeilik om klas te gee.
Yusuf Cassim, die DA se woordvoerder oor onderwys in die Oos-Kaap. Foto: Argief
Die situasie by die skool het Yusuf Cassim, DA se woordvoerder vir onderwys in die Oos-Kaap, genoop om Maandag 'n oorsigbesoek by die skool af te lê.
Cassim is vergesel deur die voorsitter van die skool se beheerliggaam, sowel as Bobby Stevenson, die DA se woordvoerder oor veiligheid in die Oos-Kaap.
Cassim het op die besoek gesê dit is duidelik dat die skoolgebou in 'n vervalle toestand is. Die skool is ook al 'n maand lank sonder krag.
Hy sê hy het reeds vrae aan die Oos-Kaapse departement van onderwys gerig oor die toestand van die skool en hul versuim om die probleme op te los. Luidens Cassim het hy nog geen terugvoering ontvang nie.
"Ek gaan die LUR vir onderwys in die provinsie, Fundile Gade, vra om dadelik op te tree om seker te maak dat daar te alle tye sekuriteit by die skool is om die infrastruktuur te beskerm.